وه‌گووره‌ى سه‌رچه‌وه‌يل هه‌واڵ هگزانيوز ئه‌مريكى ك(شه‌فه‌ق نيوز)ئاگادارى بوى، ئه‌وه‌ ده‌ركه‌فت ك ئه‌مريكا وه‌ نيازه‌ بڕيگ چه‌ك و هه‌وه‌جه‌يل سه‌ريازى له‌و چه‌كه‌يله‌ ك ديرێده‌ى له‌ كوه‌يت بڕه‌سنێده‌ هه‌رێم كوردستان تا بدريه‌ێده‌ پێشمه‌رگه‌ ئه‌را وه‌كارهاوردنى له‌ جه‌نگ دژ ترۆر.
جى باسه‌، وه‌گووره‌ى سه‌رچه‌وه‌ى هه‌واڵ ميديايه‌يل ئه‌مريكايش ئه‌وه‌ ده‌ركه‌فت ك له‌ساڵ 2016يش ئه‌مريكا وه‌رده‌وام ئه‌دێ له‌ پشتگيرى و پڕچه‌ككردن هيزه‌يل پێشمه‌رگه‌ى كوردستان، يه‌يش وه‌ گووره‌ى ئه‌و بريار ئه‌نجومه‌ن نوێنه‌ره‌يل ئه‌مريكاسه‌ ك باس له‌وه‌ ئه‌كا بايه‌سه‌ پێشمه‌رگه‌ ئه‌را ماوه‌ى سێ ساڵ راسه‌وخۆ له‌لايه‌ن ئه‌مريكاوه‌ پڕچه‌ك بكريه‌ێد.
